Laumontit

Laumontit je minerál kryštalizujúci v monoklinickej sústave, chemicky hydratovaný kremičitan hlinito-vápenatý - CaAl2Si4O12·4H2O. Patrí do skupiny zeolitov.

Charakteristika
Tento zeolitový minerál vytvára prizmatické kryštály, no môže mať aj celistvý, vláknitý, stĺpcovitý alebo lúčovitý habitus. Býva biely, sivý, hnedastý, ružový alebo žltkastý; vryp má bezfarebný. Je priehľadný až nepriehľadný a vyznačuje sa skleným až perleťovým leskom.

Vznik
Tvorí sa v dutinách čadičov a iných výlevných hornín.

Poznávanie
Laumontit sa rozpúšťa v kyseline chlorovodíkovej, pričom rôsolovatie.

Výskyty na Slovensku
Banská Štiavnica (na svahoch vrchu Paradajs smerom k Štefultovu a Vindšachte v puklinách andezitov drobné kryštáliky), Sklené Teplice (pri: Žiar nad Hronom), Šiatorská Bukovinka (pri: Fiľakovo, Lučenec).

Pozri aj
 Zoznam minerálov

Iné projekty

Externé odkazy 
 
 Laumontit na www.mindat.org

Monoklinické minerály
Tektosilikáty
Bodová grupa 2/m
Minerály vápnika
Minerály hliníka
Minerály kremíka
Minerály kyslíka
Minerály vodíka
Zeolity